વાઘોડિયાના લીમડામાં આવેલી પ્રસિદ્ધ પારૂલ યુનિવર્સિટી ખાતે ટ્રસ્ટી જયેશ પટેલ દ્વારા નર્સિંગની કોલેજની વિદ્યાર્થીની પર આચરવામાં આવેલા દુષ્કર્મના મુદ્દે વડોદરા ભાજપ દ્વારા આ ગંભીર આરોપસર જયેશ પટેલને ભાજપના સભ્યપદેથી સસ્પેન્ડ કરવામાં આવ્યા છે તેમજ હોસ્ટેલની કેરટેકર ભાવના પટેલની ધરપકડ કરવામાં આવી છે. ભાજપ અગ્રણી જયેશ કે. પટેલ પર દુષ્કર્મ આચર્યાની ફરિયાદ વાઘોડિયા પોલીસ મથકે નોંધાવતા રાજકીય અને શિક્ષણ જગતમાં ભૂકંપ મચી ગયો છે . પોલીસે ભાવનાની ઉંજાથી ધરપકડ કરી હતી. ભાવના કેન્સર પીડિત છે અને એક મહિનાથી જ નોકરીમાં જોડાઈ હતી. પોલીસ ભૂગર્ભમાં ઉતરી ગયેલા જયેશ પટેલની તપાસ માટે ચક્રો ગતિમાન કર્યા છે.